Grethe Bøe-Waal

Grethe Bøe-Waal (født 1971), også kjent som Grethe Bøe, er en norsk skuespiller, regissør og krimforfatter.

Etter oppvekst i Kristiansund studerte hun litt i New York City. Deretter studerte hun skuespill og senere regi ved Ithaca College, som ligger i New York State.

Mens hun bodde i USA var hun kameraassistent og intervjuer på den amerikanske filmskaperen Steven Spielbergs dokumentarfilm Survivors of the Shoah ("Shoah" betyr Holocaust). Så returnerte hun til Norge som skuespiller og etterhvert regissør. Hun var med på å starte regifirmaet Vulkan Story A/S i 2005. 

I 2007 skrev hun et innlegg i bransjemagasinet Rushprint der hun gikk ut mot kvinnesynet i de blant annet to norske filmene Den brysomme mannen (2006) og Tatt av kvinnen (2007). Innlegget hadde form av et kjærlighetsbrev til filmskaperne Jens Lien, Per Schreiner, Erlend Loe og hovedrolleinnehaver i begge de nevnte filmene, Trond Fausa Aurvåg. Dette førte til en meningsutveksling i spaltene til Rushprint mellom Elsa Kvamme og Bøe. I et intervju med Dagbladet utdypet Grethe Bøe hvorfor hun reagerte.

I 2015 ble filmen Operasjon Arktis med regi av Grethe Bøe-Waal tildelt Amandaprisen i kategorien «Beste barnefilm». Filmen ble også vist på Sundance-festivalen i USA.

I 2021 debuterte hun som krimforfatter med boken Mayday. For den boken ble hun nominert til den nyetablerte debutantprisen «Bronsekniven» i 2023.

Skuespiller
1996–1998 Bot og bedring (humorserie på TV 2)
1999 Zona (amerikansk actionfilm)
2000 Da jeg traff Jesus… med sprettert
2000 Når mørket er forbi
2001–2003 Fox Grønland (TV-serie)

Regissør
2000 Makronstang, kortfilm med Bror Hagemann, med manus fra 2000 der Wenche Foss og Linn Skåber var på rollen. En jente skal kjøpe en makronstang til morens bursdag. Støtte fra Norsk kassettavgiftsfond.
2007 Titanics ti liv, (barnefilm basert på Axel Hellstenius' barnebok; kåret til Beste film på Cinekid barnefilmfestival i Amsterdam og Chicago International Children's Film Festival)
2013 Hjerterått (TV-serie for barn; delt regiansvar med Nils Gaup)
2014 Operasjon Arktis (spillefilm etter Leif Hamres bok fra 1971; vist på en filmfestival i Sudan; vant Amandaprisen 2015 i kategorien «Beste barnefilm»)
2018 Operasjon Mørkemann (barnefilm basert på ei bok av Jørn Lier Horst fra 2013; regi og manus ved Grethe Bøe)
2018 Hand i hand
2019 Operasjon Mumie (barnefilm basert på ei bok av Jørn Lier Horst; regi og manus ved Grethe Bøe

Forfatter 

 2021 Mayday (kriminalroman), CappelenDamm forlag

Referanser

Eksterne lenker  
 

Norske regissører
Norske skuespillere
Personer fra Kristiansund kommune
Vinnere av Amandaprisen